Namìbia Republica de ła Namìbia Republic of Namibia Ła Namìbia, uficialmente Republica de ła Namìbia, el xe on Stato de ł'Africa del Sud. Ła confina a nord co ł'Angoła, a nordest co e el Zanbia, a est col Botswana, e a sudest col Sudafrica; ła se afacia a ovest sora ł'Oçeano Atlantego. El paexe l’a n'estension conplesiva de 825 418 km². El zentro el xe ocupà da un altopiano, che el crese indando verso ovest, vanti de eser delimità da na granda sengia. La majoria del teritorio xe desertica, co na piova de 400 mm l’ano ne le zone pì fresche. Se cata el deserto del Namib, longo la costa, e el deserto del Kalahari a sudest. A nordest se cata la savana. I primi abitanti de la Namìbia xera vari grupi de khoikhoi . I bantu xe rivá in Namibia inte el XV secolo. I eoropei no ga mai mostrá tanto interese par stá tera arida e xe solo inte el XIX che i todeschi i l’á ocupá ciamandola Africa del sud ovest . I inglexi, paró, i controlava Walvis Bay, l’unico porto de acue profonde de tuta la costa namibiana. El Sudafrica ga invaso la Namibia durante la grande guera e, dopo la seconda guera mondiale, la ga anexo el paese. La Organizasion del Popolo de l’Africa del Sud Ovest ga scominsiá la guera de indipendenza inte el 1966. L’indipendenza l’è rivá inte el 1990; Walvis Bay la xe stá restituida inte el 1994. Ła ga na popołasion totałe de 3 092 816. Co 3,7 abitanti/km², ła Namibia ła se cołoca intrà łe tre nasioni sovrane al mondo co la minor densità de popołasion. La majoria de la popolasion xe del grupo owambo. El 5% de la popolasion xe de origine eoropea. La majoria dei namibiani xe cristiani . El 3% xe musulmani. El inglexe el xe lengoa oficial. La zente la parla anca oshiwambo, afrikaans e todesco. Par le condisioni ambientali l’agricoltura che se cata l’è de susistenza: in Namìbia no ghe agricoltura industrial. L’alevamento de le bestie se cata inte el sud del paexe. El paexe conta su el sfrutamento dei minerali L’industria de trasformasion l’è in cresita.